Παναγιώτης Σγουρίδης

Ο Παναγιώτης Σγουρίδης (γεν. Ξάνθη, 9 Νοεμβρίου 1950) είναι Έλληνας πολιτικός. Διετέλεσε βουλευτής του ΠΑ.ΣΟ.Κ. και αντιπρόεδρος της Βουλής των Ελλήνων καθώς επίσης και δύο φορές υφυπουργός στις κυβερνήσεις του Αλέξη Τσίπρα. 

Σήμερα είναι Αντιπρόεδρος των Ανεξαρτήτων Ελλήνων.

Βιογραφικά στοιχεία
Προσωπική ζωή και σπουδές
Ο Παναγιώτης Σγουρίδης γεννήθηκε στις 9 Νοεμβρίου 1950 στην Ξάνθη με καταγωγή από την Κωνσταντινούπολη. Σπούδασε στο Αριστοτέλειο Πανεπιστήμιο Θεσσαλονίκης με ειδικότητα Αγρονόμου Τοπογράφου Μηχανικού. 

Πολιτική σταδιοδρομία
Ο Παναγιώτης Σγουρίδης όταν τελείωσε το στρατιωτικό του εντάχθηκε στη Νεολαία ΠΑ.ΣΟ.Κ.. Στις δημοτικές εκλογές του 1982 εξελέγη δημοτικός σύμβουλος Δήμου Ξάνθης, θέση στην οποία επανεξελέγη το 1986.

Στις εκλογές του Ιουνίου του 1989 εξελέγη βουλευτής Ξάνθης, θέση στην οποία επανεξελέγη για έξι συνεχόμενες εκλογικές αναμετρήσεις (1990, 1993, 1996, 2000, 2004, 2007).Βουλή των Ελλήνων - Κοινοβουλευτική θητεία βουλευτών από τη Μεταπολίτευση ως σήμερα: Σγουρίδης Σγουρή Παναγιώτης Κατά την κοινοβουλευτική του θητεία υπηρέτησε ως Γ΄ Αντιπρόεδρος της Βουλής των Ελλήνων (1993-1996) και ως Β΄ Αντιπρόεδρος (1996-2004).

Το 2014 εντάχθηκε στους Ανεξάρτητους ΈλληνεςΣτους ΑΝΕΛ ο πρώην βουλευτής του ΠΑΣΟΚ Σγουρίδης και συμμετείχε στο ευρωψηφοδέλτιο του κόμματος για τις ευρωεκλογές του 2014.Στο ευρωψηφοδέλτιο των ΑΝΕΛ ο πρώην βουλευτής του ΠΑΣΟΚ Πάνος Σγουρίδης Συμμετείχε επίσης στις εκλογές του Ιανουαρίου και του Σεπτεμβρίου του 2015 με τους Ανεξάρτητους Έλληνες αλλά δεν κατάφερε να εκλεγεί βουλευτής.Δείτε τους υποψήφιους βουλευτές των ΑΝΕΛΟι υποψήφιοι των Ανεξαρτήτων Ελλήνων στην Α' και Β' Θεσσαλονίκης

Τον Ιανουάριο του 2015, στην κυβέρνηση που σχηματίστηκε μεταξύ ΣΥ.ΡΙΖ.Α. και ΑΝ.ΕΛ. διορίσθηκε Υφυπουργός Αγροτικής Ανάπτυξης,Αυτή είναι η κυβέρνηση του Αλέξη Τσίπρα θέση στην οποία παρέμεινε μέχρι την παραίτηση της κυβέρνησης τον Αύγουστο του 2015. Το Σεπτέμβριο του ίδιου έτους τοποθετήθηκε Υφυπουργός Υποδομών, Μεταφορών και Δικτύων στην δεύτερη κυβέρνηση Τσίπρα,Ο Σγουρίδης στη θέση του Δημήτρη Καμμένου μετά την παραίτηση του Δημήτρη Καμμένου.Παραιτήθηκε ο Δημήτρης Καμμένος λίγο μετά την ορκωμοσία Στις 24 Φεβρουαρίου 2016 λόγω διαφωνίας του με τον Πρωθυπουργό υπέβαλλε την παραίτησή τουΠαραιτήθηκε ο Σγουρίδης μετά τη δήλωση ότι ο Τσίπρας είπε ψέματα στους αγρότες και τον αντικατέστησε η Μαρίνα Χρυσοβελώνη.Η Χρυσοβελώνη στη θέση του Σγουρίδη

Στις 11 Νοεμβρίου, ανέλαβε Αντιπρόεδρος των Ανεξαρτήτων Ελλήνων, ύστερα από πρόταση του Πάνου Καμμένου κατά το 3ο Συνέδριο του κόμματος.Συνέδριο ΑΝΕΛ: Επανεξελέγη πρόεδρος o Πάνος Καμμένος

Άλλες δραστηριότητες
Ο Παναγιώτης Σγουρίδης έχει διατελέσει πρόεδρος του Τμήματος Ανατολικής Μακεδονίας-Θράκης στο Τεχνικό Επιμελητήριο Ελλάδος για 5 χρόνια. Επίσης, διετέλεσε πρόεδρος του συλλόγου "Ασπίδα" Ξάνθης. Το 1985-1988 τοποθετήθηκε πρόεδρος του Γενικού Νοσοκομείου Ξάνθης.

Αρθρογραφεί σε διάφορες εφημερίδες τοπικές και αθηναϊκές και ασχολείται με την φροντίδα των αμπελιών του και την παραγωγή και διάθεση του τοπικού οίνου Αβδήρων του κτήματος Σγουρίδη.

Συγγραφικό έργο
Θράκης Προβληματισμοί στο κατώφλι του 21ου αιώνα, (Εκδόσεις Καστανιώτη, 2002)
Πολιτικό Δεκάπρακτο, ιστορίες από την καθημερινή ζωή, (Εκδόσεις Καστανιώτη, 2007)

Παραπομπές

Εξωτερικοί σύνδεσμοι
 Επίσημη ιστοσελίδα

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ξάνθης
Κατηγορία:Έλληνες υφυπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες υφυπουργοί Υποδομών, Μεταφορών και Δικτύων
Κατηγορία:Αντιπρόεδροι της Βουλής των Ελλήνων